Odense Adresse-Contoirs Efterretninger, 1845-09-09
Sverrig. Berl. Tid, indeholder nu følgende Beretning om den den 1 Septbr. afholdte Fest i Lund"Lunds Domkirke, dette herlige og betydningsfulde Mindemærke fra Fortiden, væsentligt betydningsfuldt ogsaa for os Danske, feirede, som vi have anført, iforgaars sin 70aarige Jubelfest. Kl. 7 om Morgenen begyndte Høitideligheden med Musik og Sang fra Observatorii-Altanen. Kl. 10 samledes under Klokkernes Ringning i det nya Biskopshuset" alle de, der vilde deeltage i Processionen til Kirken. Kl. 11 satte denne sig i Bevægelse, bestaaende af en overordentlig talrig Skare af alle Stænder, og begav sig i følgende Orden ind i Kirken, hvor Damer allerede indtog Pladserne paa den ene Side, og hvor der præluderedes fra Orgelet: To Marskalker, de fremmede Gjæster (hvoriblandt ogsaa af Danske Biskop Mynster, Rector magnisicus Prof. Eschricht, Statsraad Kolderup=Rosenvinge, Etats raad Molbech og Prof. Scharling, atter to Marskalker, derpaa den svenske Kronprinds, som var kommen til Lund for at overvære Festen, Domkirke=Raadet, Universitetets Rector og Consistorium, Byens Magistrat Communalbestyrelse og Honoratiores, de øvrige Universitetets og Skolernes Lærere, Studenterne, Borgerne Bønderne og slutteligen to Marskalker, Kirken fyldtes snart aldeles af Andre udenfor Processionen, og tog sig saaledes besat af Mennesker fra det højtliggende Chor heelt nedad gjennem Skibet, prægtigt ud. Efter Afsyngningen af en Psalme holdt Skaanes Biskop, Dr. Faxe, fra Alteret - iført sin fulde, gamle ærværdige Biskopsdragt og omgiven af 12 Præster i Messedragt en Tale og Festens Betydning. Derpaa blev en Cantate, Ordene af Provst Assar Lindeblad og Musiken af Musikdirecteur N. Møller, afsungen og lød fortræffeligt i det store herlige Rum. Under Præluderen fra Orgelet begav Processionen sig nu fra Choret ned i Kirken, og dernæst fulgte en fuldstændig Gudstjeneste, hvorunder Prof. Dr. Bergqvist prædikede. Han havde valg Psalme 77, 6 til Text, og udviklede deraf i et fortrinligt, klart og christeligt Foredrag hvad de nye Tider kunne lære af de gamle til Ydmygelse, til Advarsel og til Glæde. Af de Psalmer, der bleve sungne og hvori hele Menigheden med fuldionende Stemme deeltog, gjorde især Hela verlden frøides Herran" og "Nu tacker Gud alt folk, der begge accompagneredes foruden af Orgelet med blæsende Jnstrumenter og Pauker, et mægtig Jndtryk, og Man følte ret, at Sangen af Naturen hører hjemme hos de Svenske. Kl. 3 var den skjønne Fest sluttet for den Dag. Den anden Dag af Jubelfesten feiredes paa en lignende Maade som første Dag, der imidlertid var Hovedfestdagen. Om Morgenen hørtes atter Musik og Sang fra Observatorii=Altanen. Kl. 10 samledes Processionen igjen paa det nye Biskophuset, og begav sig i samme Orden som forrige Dag til Kirken. Her holdt Prof. Brunius, der er saa bekjendt af Architecturen i Sverrig, en Tale, der betragtede Sagen fra den kunstneriske Side. Forud og efter den blev en Psalme afsungen. Om Aftenen skulde der opføres en Kirkeconcert. - Kronprindsen modtoges i Lund med megen Enthusiasme, og hver Dag er der Fester arrangeret for ham; iforgaars gaves et Bal for ham paa Stadshuset af Universitetets Lærere og Borgerne, og igaar Aftes var han indbuden af Studenterne til en Fest i Studenterforeningen. Efter denne Fest, for Kronprindsen, som ledsagedes hjem med Fakler, udbragtes der en Skaal forde danske Notabiliteter, som overværede Jubelhøitiden. Biskop Mynster takkede i nogle hjertelige Ord, og derpaa udtalte Etatsraad Bang i et smukt Foredrag i versificeret Form et Ønske for Danmark og Sverrigs aandelige Forening, at den maatte bestaae og udvikle sig og feire Jubelfester. Tirsdag Formiddag gjorde det talrigt forsamlede Præsteskab Biskop Mynster sin Opvartning."